**Všeobecné zmluvné a záručné podmienky účasti na letných táboroch Fantázia**

**podľa ustanovení Občianskeho zákonníka v znení neskorších predpisov a zák. č.281/2001 Z.z. o zájazdoch**

**Fantázia dp, s.r.o.**

Za humnami 51

949 01 Nitra

DIČ: 2023710315, IČ DPH: SK2023710315, IČO: 47045388

Reg. OR SR OS Nitra, Oddiel: Sro, vl.č.: 33781/N,

1. **Vznik zmluvného vzťahu**

Zmluvný vzťah medzi obstarávateľom (ďalej len CK) a objednávateľom (ďalej len rodič) vzniká objednaním pobytu v tábore písomne, alebo vyplnením on-line formulára na [www.fantarzia.eu](http://www.fantarzia.eu), odovzdaním riadne vyplněného Poukazu na rekreačný pobyt a dotazníka detskej rekreácie , zaplatením ceny tábora podľa objednaného turnusu. **Potvrdením CK a podpisom rodiča na poukaze vyjadrujú zúčastnené strany súhlas so Všeobecnými zmluvnými podmienkami**.

1. **Povinnosti a práva objednávateľa (rodiča)**

2.1 Rodič je povinný:

Odovzdať riadne vyplnený Poukaz na rekreačný pobyt dieťaťa, dotazník pre vybraný turnus a zaplatiť splátku alebo celú sumu v  termíne splatnosti, ktorý je uvedený v pokynoch o platbe a termíne nástupu a ukončenia rekreácie (najneskôr do nástupu do tábora doplatiť zvyšnú časť). K úhrade doplatku nebude CK klienta vyzývať. Ak si klient objedná letný tábor v lehote kratšej ako 30 dní pred začiatkom turnusu, je povinný obratom uhradiť celkovú cenu za príslušný turnus.

Odovzdať preukaz poistenca popr. kópiu a potvrdenie od lekára o zdravotnej spôsobilosti(súčasť poukazu).

Priviezť dieťa včas na stanovené miesto a po ukončení turnusu si ho z tábora osobne prevziať v určený čas.

Pri návrate z tábora je rodič (prípadne iná dospelá osoba písomne poverená rodičom) povinný prevziať dieťa osobne (bez ohľadu na vek).

Rodič je povinný uhradiť všetky materiálne škody, ktoré úmyselne spôsobí jeho dieťa v tábore a to ešte počas jeho trvania. Rodič nemá právo vstupovať do stravovacej časti tábora bez platného zdravotného preukazu a na vstup do ubytovacej časti je nutný súhlas vedúceho tábora.

* 1. Rodič má právo:

Vyžadovať poskytnutie objednaných a zaplatených služieb v dohodnutom rozsahu a kvalite. Prípadné nedostatky bezodkladne reklamovať a požadovať nápravu.

Neodkladne oznámiť CK, že sa letného tábora dieťa nezúčastní alebo sa namiesto prihlásenej osoby zúčastní náhradník.

1. **Povinnosti a práva CK**

3.1 CK je povinná:

Poskytnúť rodičovi všetky dostupné informácie o podrobnostiach tábora. V priebehu tábora riadne a kvalitne poskytovať dohodnuté služby. Riešiť reklamácie do 30 dní po nahlásení reklamácie. V prípade prekážok brániacich CK poskytnúť dohodnuté služby, zabezpečiť adekvátnu náhradu.

3.2 CK má právo:

**Vrátiť rodičovi Zmluvu a prípadnú platbu, ak sa do momentu jej doručenia tábor obsadil a o tejto skutočnosti ho bezodkladne informovať.**

**Ak účastník do nástupu na zájazd nezaplatí doplatok, CK má právo odstúpiť od zmluvy pri dodržaní stornovacích podmienok**.

V prípade opakovaného či hrubého porušenia táborového poriadku (alkohol, cigarety, drogy, agresivita, neslušné správanie a pod.) predčasne ukončiť dieťaťu pobyt a poslať ho domov na náklady rodiča.

**Zrušiť tábor v týchto prípadoch:**

- z dôvodu vyššej moci (politické udalosti, extrémne podnebné javy, karanténa, zlyhanie prevádzkyschopnosti zariadenia a pod.)

- z dôvodu neobsadenosti letného tábora dostatočným počtom účastníkov (do 15 dní pred nástupom).

- odstúpiť od zmluvy, ak rodič nesplnil zmluv.podmienky.

- CK má právo zmeniť čas a miesto príchodu a odchodu.

 - CK má právo fotografovať a filmovať účastníkov tábora v rámci programu a zverejňovať fotky a videá

 pri propagácii letného tábora Fantázia na [www.fantazia.eu](http://www.fantazia.eu/) , [www.facebook.com/fantazia.eu](http://www.facebook.com/fantazia.eu), youtube

1. **Ochorenie detí v tábore**

Na zdravotný stav detí bude dohliadať zdravotník. **Bežné ochorenie sa rodičom neoznamuje (ak si to rodič želá, uvedie to v Prehlásení o bezinfekčnosti**). Ak dieťa ochorie infekčnou chorobou, alebo jeho ochorenie vyžaduje ležať na lôžku viac ako tri dni, musí pobyt v tábore ukončiť. Rodič je povinný na svoje náklady choré dieťa z tábora prevziať. CK vráti rodičovi poplatok za stravu, počnúc nasledujúcim pracovným dňom. Ak rodič predčasne ukončí pobyt dieťaťa z iných dôvodov, nemá nárok na vrátenie zvyšku zaplatenej čiastky.

**V Prehlásení o bezinfekčnosti a zdravotnom stave dieťaťa je rodič povinný zodpovedne prehlásiť, že v blízkosti dieťaťa sa nevysktytla v poslednom období (1 mesiac) žiadna infekčná choroba**. Pri zatajovaných skutočnostiach, bude dieťa ihneď vrátené na vlastné náklady rodičov domov bez nároku vrátenia peňazí za pobyt.

**Poplatky za zdravotné služby, lieky a zdravotnícky materiál nesúvisiace s poskytnutím prvej pomoci v zmysle príslušnej vyhlášky je povinný rodič uhradiť CK ešte v priebehu tábora**.

1. **Služby**

CK zabezpečí: (špecifikácia uvedená v ponukovom liste)

- ubytovanie spĺňajúce bezpečnostné a hygienické normy, 6x denne strava, pitný režim,odborný pedagogický dozor, zdravotnú službu, poistenie proti úpadku CK

(uvedené služby sú zahrnuté v cene zájazdu)

- celodenný program. CK si vyhradzuje právo na jeho zmenu!

- CK ani vedúci nezodpovedajú za vreckové, ani osobné veci detí napr. mobilné telefóny, MP3 prehrávače a pod., nevzťahuje sa na ne poistenie a nie sú povinní riešiť ich stratu. Zabudnuté veci, si po vzájomnej dohode môžu rodičia vyzdvihnúť v RZ najneskôr do 10.9. v danom roku alebo budú zaslané poštou

1. **Cena letného tábora**

Cena letného tábora je uvedená v ponukovom liste CK alebo na www.fantazia.eu

Dopravu si zabezpečuje rodič na vlastné náklady individuálne.

1. **Odstúpenie od zmluvy, stornopoplatky**

Objednávateľ môže odstúpiť od zmluvy iba písomnou formou, pričom je rozhodujúci dátum odoslania a je povinný uhradiť CK nasledovné stornopoplatky:

- 5 € pri neúčasti dieťaťa z vážnych zdravotných alebo rodinných dôvodov.

- 50% z celkovej sumy, ak objednávateľ zruší pobyt 30 dní pred nástupom.

- 100% z celkovej sumy pri zrušení pobytu v deň nástupu alebo pri nedôvodnej neúčasti.

**Pri odstúpení od Zmluvy sa vždy účtuje základný manipulačný stornopoplatok vo výške 5 €(aj pri zabezpečení náhradníka).**

V prípade, že klient uzatvorí cestovné poistenie a spĺňa poistné podmienky, náhradu si uplatňuje v poisťovni.

1. **Poistenie**

8.1 CK je povinná počas pôsobenia mať v zmysle príslušných ustanovení zákona č.281/2001 Z.z. uzatvorenú zmluvu o poistení zájazdu pre prípad jej úpadku. Táto zmluva je uzatvorená v poisťovni Kooperatíva poisťovňa, a.s.

8.2. Cestovná kancelária uzatvára poistnú zmluvu na celú dobu tábora s poisťovňou Kooperativa poisťovňa a.s. Predmetom poistenia je náhrada škody na zdraví alebo usmrtením, poškodením alebo zničením veci, vzniknutá dieťaťu v súvislosti s činnosťou v letnom tábore.

**Reklamácie**

V prípade, že pri plnení Zmluvy dôjde zo strany CK k závažným nedostatkom, objednávateľ má právo reklamácie. Nedostatky poskytovaných služieb je povinný bezodkladne oznámiť pracovníkovi CK a požadovať nápravu. CK prijíma len písomné reklamácie potvrdené vedúcim tábora, najneskôr do 3 mesiacov od skončenia zájazdu, inak právo na reklamáciu zaniká. CK rozhodne o oprávnenosti reklamácie max. do 30 dní.

1. **Záverečná ustanovenia**

Objednávateľ potvrdzuje podpisom Poukazu na rekreačný pobyt, že sú mu Všeobecné a záručné podmienky známe, rozumel im, súhlasí s nimi a v plnom rozsahu ich prijíma.